﻿METENSOMATOZA INTERDICȚIEI DE A TE UITA ÎN URMĂ ÎN BASMUL FANTASTIC ROMÂNESC Costel Cioancă THE METENSOMATOS OF THE INTERDICTION TO LOOK FORWARD AT THE ROMANIAN FAIRYTALE The interdiction analized, conditioned and motivating in the same time for the traditional mentality, has an extremely important role in the Romanian epic fantasy. First, by imposing the ban to look backward at certain moments of crisis (existential, social, ritualic) and based on some mythical examples (Lot, Orpheus, Iason), it seems trying to order the collective imagination to an arche- typal reception, representation and symbolization. Secondly, through all the factors of change involved (social, cultural, ritualic), are condensed and objecti- fied the operative functions of these ethnographic realities in which the inter- diction to look backward appears, giving them ontological weight. This study attempts to precisely capture the structure, dynamics and functions of this pro- hibition at the level of the traditional imaginary (fairy tale, disenchantments, funeral exorcisms). Keywords: hermeneutics, interdiction, looking back, mentality, Romanian fairytale. Cuvinte cheie: hermeneutică, interdicţie, a privi înapoi, mentalitar, basm fan- tastic românesc. Hermeneutic şi epistemologic vorbind, încălcarea unei interdicţii precum cea care face obiectul cercetării mele, nu este doar un simplu fapt etnologic care vine să subiectiveze ori să transfigureze ineficienţa sau inactualitatea unui mit (Lot, Orfeu). Este foarte probabil şi asta, dar trebuie că este şi mai mult decât atât: ne-o demonstrează cazurile de basme în care eroul nu încalcă interdicţia, ne-încăl- care care conotează tocmai esenţa ontologică a acestui interdict, încă prezentă în imaginarul tradiţional românesc.1 Dacă în unele situaţii mitice (cazul lui Orfeu), 1 Sunt de amintit aici practicile magice derulate spre obţinerea unor plante/obiecte puternic încărcate magic: Ovidiu Bârlea, Mică enciclopedie a poveştilor populare româneşti, Bucureşti, Editura Ştiinţifică şi Enciclopedică, 1976, pp. 183–184; Ion-Aurel Candrea, Folclorul medical DROBETA, Etnografie, XXVII/2017, p. 93–118 94 | Costel Ci oanCă încălcarea acestei interdicţii a uitării în urmă se poate spune că se constituie într- o evidentă experienţă a spiritualizării2, nu acelaşi lucru se poate spune şi în cazul basmelor luate de mine în discuţie de-a lungul acestei cercetări.3 Tendinţa înnoitoare sau „criza de identitate” din basmul românesc despre care vorbeau unii specialişti4, a dus, în mod inevitabil aş spune, la unele corijări sau, mai corect, actualizări ale raportului model (tiparul de basm) versus reali- tatea vieţii, proces care a atras după sine şi degradarea, diluarea structurii valo- rice a interdicţiei mitanalizate de mine. Nu este surprinzător faptul că, în timp şi conciliator cumva5, reprezentarea colectivă a substituit valorii simbolice a unui atare interdict, o valoare practică, generatoare de efecte proprii, imediate, mult mai facil de atins într-o comunitate de tradiţie orală. Este semnificativ, totuşi, că imaginarul tradiţional românesc a simţit nevoia de a menţiona şi de a menţine un astfel de interdict, chiar dacă în majoritatea cazurilor, şi mă refer la basme, acesta român comparat. Privire generală. Medicina magică (Studiu introductiv de Lucia Berdan), Iaşi, Editura Polirom, [1944] 1999, p. 395; Mircea Eliade, Cultul mătrăgunei în România, în vol. De la Zalmoxis la Genghis-Han. Studii comparative despre religiile şi folclorul Daciei şi Europei Orientale (Trad. de Maria Ivănescu, C. Ivănescu, Cuvânt înainte – Em. Condurachi), Bucureşti, Editura Ştiinţifică şi Enciclopedică, 1980, pp. 211–212, 220; Constantin Eretescu, Interdicţia de a privi. Semnificaţia unui tabu, în vol. Ştima apei. Studii de mitologie şi folclor, Bucureşti, Editura Etnologică, 2007, p. 67; Simeon Florea Marian, Descântece poporane române, Suceava, 1886, p. 91; Tache Papahagi, Poezia lirică populară, Bucureşti, Editura Pentru Literatură, 1967, p. 75 etc. 2 Vezi izolarea ulterioară a eroului, ruperea legăturilor cu partea feminină, geneza unei doctrine bazate pe acest mit: […] De trei ori soarele sfârşise anul închis în constelaţia peştilor şi Orpheus fugise de orice Veneră cu chip de femeie, fie că aşa se întâmplase, fie datorită credinţei lui. Totuşi multe ardeau de dorinţa de a se uni cu minunatul cântăreţ. Multe au suferit că au fost respinse. – Publius Ovidius, Metamorfoze (Studiu introductiv, traducere şi note – D. Popescu, Bucureşti, Editura Ştiinţifică, 1972), X, p. 281; […] Nici o iubire de-acum şi nici nu-l mişcă vr`un himen./ Singur la Donu-ngheţat şi-n crivăţ la marginea lumii / singur pe câmpii risipei de-a pururi în neguri, aleargă / darul cel gol al lui Dis şi biata-i soţie plângând-o. / Însă-ndârjite de-atâta prinos, neveste cicone / noaptea-n orgia lui Bach şi-n mijlocul sfintelor facle / tânăru-i trup sfâşiindu-l bucăţi îl azvârliră pe câmpuri. – Vergilius, Georgice, (Trad. în versuri de G. Coşbuc, Note şi prefaţă de I. Acsan), Bucureşti, Editura Mondero, 2008), IV, 515–521… 3 Cercetarea de faţă continuă mitanaliza dedicată acestui interdict prezent la nivelul basmului fantastic românesc, unele aspecte (hermeneutice, fenomenologice sau epistemologice) fiind deja dezbătute în studii recent apărute (Costel Cioancă, Interdicţia de a privi în urmă în basmul românesc. Imaginariile unei interdicţii, în Memoria Ethnologica, An XIV, nr. 50–51 (ianuarie – iunie 2014), Baia Mare, 2014, pp. 98–105; Idem, Somatologia interdicţiei de a te uita în urmă în basmul românesc: fundamentul mitic, în Arhivele Olteniei, SN, nr. 28, 2014, p. 265–282; Idem, A privi înapoi sau Alteritatea unui interdict al basmului fantastic românesc. Câteva consideraţii hermeneutice, în Buridava. Studii şi materiale, nr. XII.2, Râmnicu Vâlcea, 2015, p. 177–188). 4 Ionel Oprişan, Basme fantastice româneşti , vol. I-XI, Bucureşti, Editura Vestala, 2005–2006, I, pp. 7–8, 12; Octav Păun, Silviu Angelescu, Basme, cântece bătrâneşti şi doine, Bucureşti, Editura Minerva, 1989, p. XXXVIII-XLII; Mihai Pop, Pavel Ruxăndoiu, Folclor literar românesc, Bucureşti, Editura Didactică şi Pedagogică, 1990, pp. 212–213 etc. 5 Având de-a face cu o construcţie ontologică, plus basmele în care interdicţia nu este încălcată şi, mai ales!, prezenţa interdicţiei de a te uita în urmă în zona magicului imediat – descântece, vrăji, ritualuri funerare etc. Metensomatoza interdicției de a te uita în urmă în basmul fantastic românesc | 95 este încălcat. Aflat în perpetuă schimbare6 şi cu strictă referire la acest interdict al uitării în urmă, o întrebare se cere pusă: a preluat imaginarul tradiţional doar forma mitului şi nu a integrat-o esenţei acestuia sau, inevitabil, schimbându-se parametrii tehnico-economici, psiho-sociali de receptare a „bagajului” de infor- maţii, de valori tradiţionale, avem de-a face şi cu schimbarea paradigmei (= epui- zarea dimensiunii ontice a acestei interdicţii şi căderea într-o formă fără esenţă)? Sui generis, această necesitate a menţionării şi a menţinerii interdicţiei de a te uita în urmă, precum şi necesitatea (sau inevitabilitatea?) încălcării ei în anumite cazuri, cred că oferă, o dată în plus, savoare şi semnificaţie hermeneutică acestor basme. Valoarea imaginativă pe care încă o mai are acest interdict în basmele şi celelalte producţii tradiţionale menţionate, mă obligă la două direcţii majore de analiză; ambele, luate disparat sau coroborate, vorbind atât despre conţinutul ontologic al acestui interdict (deschiderea spre imposibilul devenit posibil în anu- mite circumstanţe – vezi mai ales textele de descântece, vrăji, formule funerare etc.), cât şi despre dinamica lui în cadrul producţiilor literare populare. În primul rând şi cu privire expresă la basmele fantastice româneşti care au menţionată această interdicţie, prin urmărirea traseului iniţiatic parcurs de erou întru recu- perarea fiinţei feminine re-întoarse în lumea-i de altă factură şi substanţă ontică şi, mai ales, prin analiza dialogului post-narativ pe care unii culegători de basme l-au purtat pe această temă a interdicţiei de a te uita înapoi cu performerii, putem decela motivul pentru care eroul basmului românesc încalcă sau nu acest inter- dict. Pe de altă parte, o mare importanţă mitanalitică prezintă traiectul devenirii moral-spirituale pe care eroul o parcurge, o trăieşte şi, în cele din urmă, o subli- mează (atât cel care nu încalcă interdicţia şi, mai ales, cel care o încalcă). Şi nu atât din propria-i pornire/dorinţă de elevare spirituală, cât obligat de o situaţie cu substrat erotico-marital sau ritualic. Această mitanaliză a devenirii spirituale a eroului îmi poate oferi viabile răspunsuri legate de „anatomia” acestui interdict, esenţiale fiind aici acele descântece, vrăji, formule de trecere care au incorporate şi acest interdict al uitării în urmă. Iată de ce am considerat necesar să dezbat, în rândurile următoare, despre metensomatoza acestei interdicţii, corpusul de texte avut la dispoziţie relevând că eroul nu încalcă niciodată interdicţia din rea voinţă, ci din cu totul alte motive. În căutarea unei paradigme: traseul iniţiatic al interdicţiei În majoritatea textelor care au menţionată această interdicţie, încălcarea interdicţiei (spontană sau sugestionată/dirijată/supravegheată de cineva deja iniţiat), creează destin pentru erou. Analizând schema narativă a unor basme şi din perspectivă etnologică, ne putem întreba dacă această nevoie a menţionării 6 Naratorul cunoscând „un repertoriu tradiţional de şabloane, mai larg sau mai restrâns, în actul de improvizare el folosind automat procedee şi tipare care aparţin limbii vorbite, cu determinări stilistice locale” (Mihai Pop, Pavel Ruxăndoiu, op. cit., p. 212). 96 | Costel Ci oanCă şi introducerii unui interdict precum cel analizat în rândurile de faţă, nu mar- chează cumva un triumf al modernizării, al „liberalizării” miturilor clasice care au stat la baza naşterii unor asemenea basme.7 Sau dacă nu este vorba doar de un decalc literar prin care se încearcă, într-un mod mai accesibil, mai vulgat, să se readucă în prim planul condiţionant al contemporaneităţii (de conştiinţă, lim- baj, tehnică etc.), conţinutul însuşi al unui imaginar demult uitat. Căci, citând-o pe Ioana Popescu, încă este acceptat faptul că […] În spiritualitatea tradiţională românească, atât a satului, cât şi a oraşului, cu prelungiri şi rămăşiţe în credin- ţele şi superstiţiile actuale, privitul în urmă activează puterile malefice ale fiin- ţelor nevăzute sau, dimpotrivă, anulează aceleaşi puteri ale unor fiinţe vizibile care intră întâmplător în câmpul vizual al omului. În satul vechi era strict interzis, sub pedeapsa pocirii, a îmbolnăvirii sau a morţii, să întorci capul dacă erai strigat de Iele. Chiar şi în timpul somnului, un om strigat de Iele sau de Frumoase tre- buia să-şi înfrângă impulsul de a privi spre fiinţele nevăzute, ca să nu se trezească paralizat sau nebun. 8 Mai mult, această interdicţie a privitului înapoi este stipulată până şi în cazuri „definitive”, cum este moartea cuiva, în care singura alternativă de mântuire este privitul înainte: […] În cântecele de Zori, din Oltenia, care se cântă în perioada de veghere a mor- tului, dalbul de pribeag este îndrumat să privească doar înainte, indiferent de chemările înşelătoare care-l vor ispiti pe drumul către lumea de dincolo. Nainte să mergi / să nu te opreşti / dacă mi-i vedea / răchită pupită / nu este răchită / ci e Maica Sfântă / nainte să mergi / şi să tot priveşti / dacă mi-i vedea / un pom înflorit / nu- pom înflorit/ ci-i Duhul Sfânt. 9 Aceste prime consideraţii ne sugerează că, dincolo de cazurile frecvente de încălcare, această interdicţie a uitării în urmă trebuie să fi avut cândva, pen- tru eroul sau pentru naratorul/ascultătorul de basm, o finitudine ontologică. Menţionarea interdictului în anumite basme, fie că era vorba de păstrarea sau încălcarea sa, pur şi simplu cred că lega lumea specifică, reală, a satului de o lume imaginată, fantastică, invizibilă, impalpabilă, dar, cu atât mai râvnită prin carac- terul ei transcendental, inaccesibil oricui, oricând, oricum. Spun aceasta deoarece nu cred că menţinerea şi menţionarea unei asemenea interdicţii la nivelul bas- mului fantastic românesc, dar şi în unele producţii literare care implică, solicită, utilizează magicul imediat sau efectele sale (vrăji, descântece, formule funerare etc.), este un simplu balast imaginativ, fără forţă ontică. Da, este foarte posibil ca acest interdict să fi pierdut ceva din vigoarea şi fecunditatea mitului (Lot, Orfeu), 7 Mituri devenite ineficiente şi/sau inactuale într-un timp al modernizării rapide – vezi introducerea de obiecte şi subiecte cotidiene în basm (împăraţii au ca sfetnici generali sau miniştri, deplasarea eroului se face cu trenul sau cu aeroplanul şi nu cu tradiţionalul cal năzdrăvan etc. – Ibidem)… 8 Ioana Popescu, Foloasele privirii , Bucureşti, Editura Paideia, 2002, p. 7. 9 Ibidem . Metensomatoza interdicției de a te uita în urmă în basmul fantastic românesc | 97 dar promisiunea supranaturalului, fantasticului, imposibilului îi oferă încă vigoare şi forţă la nivelul imaginarului colectiv sau individual care îl solicită şi îl utilizează. Ne-o demonstrează prezenţa şi importanţa acestui interdict în oracularul, tera- peuticul sau magicul tradiţional românesc, în care de respectarea acestui inter- dict depinde reuşita ritualului iniţiat. Dar despre acest aspect, voi vorbi ceva mai încolo. Acum şi aici, trebuie să readuc în discuţie unele aspecte care mi se par extrem de importante pentru a înţelege menţionarea şi menţinerea interdicţiei de a te uita în urmă în basmul românesc: rolul jucat de această interdicţie în sistemul de valori tradiţionale, aici incluzând atât traseul iniţiatic al eroului, cât şi deveni- rea lui moral-spirituală. Traseul iniţiatic al eroului care pierde, încălcând interdicţia sau nu, fiinţa feminină superioară adjudecată greu, pare să subordoneze toate acţiunile (indi- viduale ale) acestuia unui sistem colectiv de valori tradiţionale. Căruia eroul nu i se poate opune, ci, cel mult, îl poate ajusta sau adecva situaţiei sale particulare, concrete. Cu momente şi acţiuni care trădează pe alocuri substratul de gândire mitică care a stat, in illo tempore, la baza constituirii/construirii basmelor, traseul iniţiatic al eroului din basmele mitanalizate cuprinde câteva mari etape-cheie10, amintirea lor aici, fie şi succintă, ajutându-mă la desluşirea sensului acordat de mentalitarul tradiţional românesc unor asemenea momente, acţiuni.11 → Devoalarea modului prin care un muritor poate avea şansa contractării ero- tico-maritale a unei partenere dintr-o altă lume, cu o altă substanţă fizico-spiritu- ală, ori îndeplinirea unei sarcini supraomeneşti, care necesită sau reclamă ajutor divin, pare să fie a doua mare etapă a iniţierii eroului.12 Făcută mereu de cineva deja iniţiat13, devoalarea modului în care eroul ar 10 Acestea jucând, totodată, şi rolul de comportament reprezentaţional, majoritatea basmelor cu acest interdict manifestând anumite clişee narative… 11 Evident, sensul corect este dat de permanenta raportare la context! 12 Prima, fără legătură directă cu subiectul cercetării de faţă, fiind, fără doar şi poate, predestinarea eroului. Erou născut de foarte multe ori pe cale magică (îngurgitarea de alimente sau poţiuni magice), în urma unei promisiuni, uneori având ataşată acestei pre-destinări chiar rezervarea sau sortirea acelei fiinţe feminine deosebite încă din stadiul preexistenţei eroului, cu acţiuni care depăşesc cadrul obişnuitului, comunitarului tradiţional… Subiectul acesta este tratat in extenso la Costel Cioancă, Poetica reveriei: procreerea şi naşterea miraculoasă a eroului din basmul fantastic românesc, în Acta Musei Caransebesiensis-Tibiscum, nr. 6, Caransebeş, 2016 (în curs de apariţie) 13 . Dumnezeu: un bătrân cu o armă magică (Ovidiu Bârlea, Antologie de proză populară epică, vol. I-III, Bucureşti, Editura Pentru Literatură, 1966, I, pp. 481–483) sau un unchiaş (Grigore Creţu, Basme populare româneşti, vol. I-II; Ediţie îngrijită de I. Datcu, I. Stănculescu, Prefaţă de I. Datcu, Bucureşti, Editura Saeculum I.O., 2010, I, pp. 37–38); fiica unei zmăoaice (Pamfil Bilţiu, Poezii şi poveşti populare din Ţara Lăpuşului, Bucureşti, Editura Minerva, 1990, pp. 484–485; Viorica Nişcov, A fost de unde n-a fost. Basmul popular românesc. Excurs critic şi basme comentate, Bucureşti, Editura Humanitas, 1996, p. 241; Mihail M. Robea, Folclor din Oltenia şi Muntenia (IX). Basme populare româneşti, Bucureşti, Editura Minerva, 1986, pp. 202, 220), zgripţuroaice (Ionel Oprişan, op. cit, VII, pp. 23–24) sau drăcoaice (Dumitru Stăncescu, Basme culese din popor, Bucureşti, Editura Ion Creangă, [1892; 1893] 1980, p. 82); o zână (Grigore Creţu, op. cit., 98 | Costel Ci oanCă putea avea sorţi de izbândă dezvăluie nu misterul (contactul direct, vizual, sen- zitiv cu fiinţa feminină râvnită sau obiectul de furat/sarcina de îndeplinit), ci pre- misterul (pregătirea momentului în care i se va dezvălui misterul). Cu alte cuvinte, respectând tipicul oricărei iniţieri, eroului din aceste basme i se dezvăluie treptat misterul, tocmai pentru a putea înţelege şi respecta regulile care i-ar asigura sorţi de izbândă. Sunt, după cum ne-o sugerează contextul, reguli validate care, respec- tate, nu pot rata: cel care face devoalarea trebuie fie • să fi trecut printr-o situaţie asemănătoare (omul care „cunoştea că-i Grădinuţa Fetii Pădurii”, tatăl sau mama eroului, năzdrăvanii aceia care îl ajută pe erou), fie • face parte dintr-o altă lume decât cea a eroului, cunoscând mecanismul funcţionării acesteia (Dumnezeu, fiica acelei zmeoaice/zgripţuroaice/drăcoaice, zâna, Ileana Cosânzeana, uriaşii). Având ca numitor comun interdicţia de a se uita în urmă, devoalarea are ca obiect fie furarea atributelor divine14, fie îndeplinirea unor sarcini magice.15 I, pp. 171–172); un zmeu, învins de erou în luptă (Ibidem, p. 340); un năzdrăvan – păzitor la uşile iadului = Omul de Fier (Ibidem, II, p. 256–257); Lotru a Nouă Ţări (Ionel Oprişan, op. cit., V, p. 229); Petrea Nădălogu cu Spetile cât Podu (Idem, VII, p. 300); Tuliman (Constantin Rădulescu-Codin, Poveşti, în vol. Basmele românilor, IX, Bucureşti, Editura Curtea Veche, 2010, pp. 157–158), uneori metamorfozat în vulpe (Ionel Oprişan, op. cit., I, p. 192–194) sau în lup (Alexandru Vasiliu, Poveşti, Bucureşti, Editura Tineretului, [1927] 1958, pp. 215–217); un om, care cunoaşte că-i Grădinuţa Fetii Pădurii (Constantin Eretescu, loc. cit., p. 67); tatăl eroului (Ion C. Fundescu, Basme, oraţii, păcălituri şi ghicitori, în vol. Basmele românilor, IV, Bucureşti, Editura Curtea Veche, 2010, pp. 214–216; Bogdan Petriceicu Hasdeu, Literatură populară. Basme populare româneşti (Ediţie îngrijită de Lia Stoica Vasilescu, Prefaţă de Ov. Bârlea), Bucureşti, Editura Grai şi Suflet – Cultura Naţională, 2000, p. 57; Ion Nijloveanu, Folclor din Oltenia şi Muntenia (VIII). Basme populare româneşti, Bucureşti, Editura Minerva, 1982, pp. 93–95); mama eroului (Ionel Oprişan, op. cit., I, pp. 124–127); un uriaş (Ion C. Fundescu, op. cit., p. 243; Simeon Florea Marian, Basme populare româneşti (Ediţie îngrijită şi prefaţă P. Leu), Bucureşti, Editura Minerva, 1986, pp. 303–304; Viorica Nişcov, op. cit., pp. 216–217; Ion Pop-Reteganul, Poveşti ardeleneşti. Basme, legende, snoave, tradiţii şi povestiri (Ediţie îngrijită şi studiu introductiv de V. Netea), Ed. Minerva, Bucureşti [1888; 1895; 1903] 1986, pp. 224–225); un călugăr (Ionel Oprişan, op. cit., V, p. 143); o sfântă conotată mitofolcloric – Vineri sau Duminică (Ion Pop-Reteganul, op. cit., pp. 379–380); Ileana Cosânzeana (Ion G. Sbierea, Poveşti şi poezii populare româneşti, Bucureşti, Editura Minerva, [1886] 1971, pp. 34–35)… 14 Haine (Ovidiu Bârlea, Antologie..., I, pp. 481–482; Ion C. Fundescu, op. cit., pp. 214–215; Bogdan Petriceicu Hasdeu, op. cit., p. 57; Simeon Florea Marian, Basme..., pp. 303–304; Ion Nijloveanu, op. cit., pp. 93–94; Ionel Oprişan, op. cit., V, p. 143; Mihail M. Robea, op. cit., pp. 389–391; lazăr Şăineanu, Basmele române în comparaţiune cu legendele antice clasice şi în legătură cu basmele popoarelor învecinate şi ale tuturor popoarelor romanice, Bucureşti, Editura Minerva, [1895] 1978, pp. 223–224; Alexandru Vasiliu, op. cit, p. 215); cosiţa (Grigore Creţu, op. cit., I, p. 340) sau năframa Ilenei Cosânzene (Ionel Oprişan, op. cit., I, pp. 192–194); păioara unei zâne (Viorica Nişcov, op. cit., pp. 216–217); aripile unei zâne (Ionel Oprişan, op. cit., I, pp. 124–126; Ion Pop-Reteganul, op. cit., pp. 224–225)… 15 Furarea unui pom de argint, cu frunze şi cu păsărele numai din aur (Grigore Creţu, op. cit., I, pp. 37–38); ghemuleţ de mătase verzuie – norocul ei, n.m., C.C. – (Ibidem, pp. 171–172); a Păsării Măiestre, a unui purcel lins-prelins de la scoafa din tăul de lapte dulce, a apei vii şi apei moarte (Ion G. Sbierea, op. cit., pp. 34–35); aducerea unui inel din iad (Grigore Creţu, op. cit., II, pp. 256– 257); a celei de-a zecea cămăşi de pe baba din sfârcurile mărilor (Ion C. Fundescu, op. cit., p. 243); Metensomatoza interdicției de a te uita în urmă în basmul fantastic românesc | 99 Modului prin care eroul îşi poate împlini dezideratul îi urmează, firesc, pânda întru asigurarea reuşitei. Important de amintit: înaintea începerii efective a pân- dei, eroului îi este stipulat interdictul de a privi înapoi şi, în caz de nerespectare, pedeapsa ce decurge din încălcarea acestuia. Este momentul în care eroul ia con- tact direct, vizual în primul rând, cu fiinţa feminină râvnită erotico-marital sau cu obiectul cu însuşiri magice. Un rol important îl joacă, prin caracterul lui de limită, locul de pândă sau de fortuită descoperire a unei fiinţe sau chiar a lumii celeilalte. Acesta este situat • chiar în sau în proximitatea lumii eroului16, • dar şi într-o altă lume decât cea a eroului, menţionată explicit.17 Chiar fără a fi lumea lui cunoscută cotidian, această (nouă) lume nu anulează câtuşi de puţin realitatea lumii eroului, ci doar o potenţează sau o nuanţează, subliniind limitele normalului care aici, în locul frecventat de fiinţe dintr-o altă lume sau cu obiecte magice, nu mai este normalul din lumea eroului. Altfel spus, aici, în această lume nouă, dominante devin elementele care reflectă şi proiec- tează caracterul de transfer pe care eroul îl face din lumea sa într-o altă lume.18 Plină de semnificaţie, această pândă a eroului ar putea constitui un (nou) ele- ment mitic de iniţiere, eroul de basm repetând, în fapt, un model. Să ne amintim, bunăoară, de pânda lui Acteon care, în expectaţie fiind, se întreba (prin cuvintele lui Pierre Klossowski): […] Oare aceşti munţi, codrul acesta, vâlceaua şi izvorul n-ar fi reale decât în absenţa ei? Luminişul acesta în care se hârjonesc câinii mei, acea rarişte în care se ivesc păuni n-ar fi decât evidenţe devenite arbitrare prin hotărârea mea de a o aştepta aici? urcarea şi traversarea Muntelui de Sticlă (Ionel Oprişan, op. cit., V, p. 229); ruperea unei crenguţe din pomul aflat în grădina unde nimeni „din neamu lui Adam” nu intrase (Ion Micu Moldovan, Poveşti populare din Transilvania, culese prin elevii şcolilor din Blaj, Ediţie îngrijită de I. Cuceu şi Maria Cucea, Prefaţă de Ov. Bârlea, Bucureşti, Editura Minerva, 1987, pp. 85–87)… 16 […] că are aici din sus – zâce – un tău dă lapte şi vine la tău ăla – ice-n tătă zâ la amniază –ice – ş-aşterne, să spele –ice. (Ovidiu Bârlea, Antologie, I, p. 481); […] În sfârşit, îi cumpărară capre şi băiatul se duse cu ele să le pască. Trecând cu ele printr-o pădure, la marginea ei văzu un pârâu limpede ca cristalul, iar în el se scăldau trei zeiţe. (Ion C. Fundescu, op. cit., p. 214). 17 […] Te duci până la moşia Ilenei Cosânzene şi acolo este un pârâu limpede şi răcoros. Când e soarele la amiază, Ileana Cosânzeana vine şi se scaldă împreună cu roabele ei. (Grigore Creţu, op. cit., I, p. 340). Aceeaşi situare şi la Bogdan Petriceicu Hasdeu, op. cit., p. 57; Simeon Florea Marian, Basme..., p. 303; Ion Micu Moldvan, op. cit., pp. 85–87; Mihail M. Robea, op. cit., pp. 389–391. 18 […] Când ajunseră acolo, văzură un pom numai de argint, cu frunze şi cu păsărele de aur. Cum îl văzu, Petre vru să se repeadă la el cu ostaşii lui ca să-l ia, dar moşul îl opri şi-i spuse să se ducă singur la el şi să sape ca un cerc împrejurul pomului, să-l prindă apoi în braţe şi să fugă cu el, fără să se uite deloc în urmă, orice ar auzi. Petre făcu întocmai cum îi zise moşul, dar când fu să se întoarcă îndărăt cu pomul, auzi în urmă o cântare aşa de dulce şi de frumoasă încât întoarse capul. (Grigore Creţu, op. cit., I, pp. 37–38). Vezi şi la Ion C. Fundescu op. cit., p. 214; Grigore Creţu, op. cit., I, p. 304; Simeon Florea Marian, Basme..., p. 303; Ion Nijloveanu, op. cit., p. 93; Ionel Oprişan, op. cit., I, p. 124; Idem, V, p. 143; Alexandru Vasiliu, op. cit., p. 215. 100 | Costel Ci oanCă De ce acest pâlc de fagi, aceşti plopi tremurători ale căror frunzişuri îmi şoptesc mii de lucruri pentru a mă convinge să plec sau să mai rămân, ori sălciile acelea, puţin mai jos, în care ea ar putea să se ascundă, ar face ca spaţiul, astfel orânduit, să fie prea banal pentru o asemenea apariţie subită? Cu cât mă cufund mai mult în aparenţa acestor obiecte, cu atât văd mai limpede ce desenează boarea: fruntea ei, părul ei, umerii ei – dacă nu cumva o pală de vânt mai năvalnică îi adânceşte mai mult tunica în deschiderea coapselor, deasupra genunchilor. Oare această pajişte în pantă unde, când şi când, câţiva maci se zbat şi se apleacă uşor, nu-i simte apă- sarea călcâielor sprintene, şi iarba smălţuită nu biciuieşte botinele aurite din care răsar contururile graţioase ale picioarelor sale? Mai mult ca oricând simt măreţia spaţiului: ca pe cea mai raţională plăcere a minţii mele, de îndată ce fruntea ei, obrajii, gâtul, pieptul şi umerii se mulează şi se cuibăresc în el, de îndată ce privi- rea ei de neîndurat îl scrutează, de îndată ce degetele ei agile, palmele, coatele şi picioarele ei despică şi lovesc aerul. Dar dacă spaţiul îi prevesteşte venirea, de cum va veni, mă îndoiesc că pădurea va mai dăinui în faţa ochilor mei, că această vâl- cea mi se va părea altminteri decât iluzorie până în cele mai mărunte rădăcini; mă îndoiesc că izvorul va mai murmura în afara fiinţei mele, de îndată ce ea s-ar apro- pia de el. Dar apa rămâne tihnită: înainte de a o atinge cu vârful piciorului, nimfa, după ce-şi va fi lepădat arcul, va fi alungat acest izvor din cugetul meu.19 Pânda eroului de basm românesc este, în fapt, o promisiune a desfiinţării limitelor care, la nivelul semnificării, împinge acest act al pândei înspre experi- enţa miticului. Sigur, avem de-a face cu o convenţie care funcţionează doar până la un anumit moment/punct: încălcarea interdicţiei anulează tot efortul, iniţia- tic sau nu, de până atunci. Iar reluarea pândei, după încălcarea interdicţiei, nu înseamnă nicidecum adâncirea, elevarea iniţierii deja făcute, ci doar reiterarea unui iniţieri deja consumate. → Reuşita păstrării, neîncălcării interdicţiei , este următorul moment al traseu- lui iniţiatic parcurs de eroul basmului fantastic românesc. Este etapa care presu- pune, ba mai mult, aş spune că este etapa care consacră o modificare în structura socială a comunităţii generatoare de basm; eroul de basm, muritor (fie un mar- ginal, fie fiul unui împărat), reuşeşte să îşi apropie erotico-marital o fiinţă femină dintr-o altă lume (ori, în cazuri mai rare, să obţină obiectul cu însuşiri magice). Dacă în plan fizic şi social, această uniune maritală nu este posibilă, ea este făcută posibilă în planul imaginarului (basm), cu acest prilej readucându-se în prim plan tradiţia mitică a unirilor dintre zei şi muritori. Nu voi insista acum şi aici asupra acestui aspect20, dar voi readuce în discuţie, fie şi lapidar, câteva dintre coordona- tele fundamentale ale acestui moment. În primul rând trebuie reliefat faptul că, sub protectoratul unei fiinţe deja 19 Pierre Klossowski, Scalda Dianei (Trad. I.D. Brana), Bucureşti, Editura Nemira, 2002, pp. 29–30; cu sublinierile autorului. 20 Vezi studiul meu dedicat acestei alegeri – Costel Cioancă, Spre o antropologie cosmică? Premise şi fundamente ale alegerii la nivelul basmului românesc, în Arhivele Olteniei, SN, nr. 27, 2013, pp. 357–366. Metensomatoza interdicției de a te uita în urmă în basmul fantastic românesc | 101 iniţiate, eroului de basm îi este revelată o lume neştiută, impalpabilă, (încă) invi- zibilă, inaccesibilă. Practic, acea fiinţă deja iniţiată admite că există o altă lume (eternă) dincolo de realitatea temporară a lumii eroului şi că eroul ar putea avea acces la ea. Doar că revelarea acestei lumi este făcută în virtutea stipulării (con- comitente sau imediat-următoare a) unui interdict – acela de a se uita în urmă în timp ce eroul „accesează”, prin furarea atributelor divine sau a obiectelor magice, acea lume. În al doilea rând şi tot cu privire la reuşita păstrării interdicţiei de a privi în urmă, este de remarcat că acea fiinţă deja iniţiată care îl supervizează pe erou, ştie sau admite că acesta nu este încă pregătit pentru reuşita finală. Deci, ştie că acesta nu va respecta interdicţia şi că va reîncerca. Acest ştie care vizează (măcar) cunoaşterea, dacă nu şi stăpânirea!, lucrurilor de către fiinţa deja iniţiată şi creează o anumită relaţie familiară între eroul neascultător şi fiinţa superioară care îi suportă greşeala. Este un tip de gândire specific comunităţilor tradiţionale unde hermeneutica realităţii este făcută reală prin participarea directă, cândva a creatorului, acum a eroului sau naratorului de basm, la evenimentul narativ. Nu în ultimul rând, este de remarcat zelul cu care eroul tinde să îşi împlinească dorinţa. Greşind şi beneficiind, totodată, de răbdarea fiinţei superioare deja iniţiate care şi-a asumat rolul de iniţiator, eroul îşi poate eleva structura moral-spirituală, strunindu-şi, într-un final, pornirea firească de a încălca iarăşi interdictul, astfel reuşind să îşi apropie erotico-marital fiinţa feminină râvnită sau să aducă obiec- tul cu însuşiri magice. Această, fie şi târzie, corijare a atitudinii faptice şi mentale a eroului este, fără îndoială, rezultatul firesc al înţelegerii adecvate a acestuia. Dincolo de ultimatumul prezentat (→ dacă va încălca şi a doua sau a treia oară interdictul, va pierde definitiv oportunitatea facilitată sau intermediată de cineva deja iniţiat!), promisiunea unei realităţi transcendente, a unei lumi în care totul este posibil, cu siguranţă îl determină şi îl motivează pe erou în a-şi struni reacţiile, instinctuale şi perdante până atunci... → Călătoria înspre o altă lume pentru recuperarea fiinţei feminine evadate sau pentru descoperirea, furarea şi aducerea unui obiect cu însuşiri magice, este etapa de final a iniţierii eroului de basm românesc. Este, în primul rând, etapa în care fiinţa feminină încatenată în lumea eroului (prin furarea atributelor divine) şi devenită soţia acestuia, reuşeşte, printr-un vicleşug cu puternic substrat ludic21, să evadeze din lumea/realitatea eroului şi să se întoarcă, să se reintegreze 21 Cântec sau joc deosebit, performate la o nuntă lumească, unde calitatea actului ludic executat de zână are caracter atât de spectacol, cât şi de ceremonial de reintegrare într-o lume/realitate cosmică! ([…] Scoate ta-său un costum dă haine, să duce ş-o-mbracă, să dă joc cu zâna, îl sărută pă ta-său: -E! ieş' socru -'ce. Uite, m-a-nşelat fi-tău! Am veni' după iel. –Bine, tată! Să v-ajute Dumnezău! Că să facem o nuntă mare; să facem nuntă, să chem toate neamur'li şi toată suflarea dimprejur. Făcu o adunare mare dă lume acolo. Juca feluri şi feluri dă lume. Să prinsă şi ia. Ia juca cu trei paşi în sus. Lumea să dăsprindea ca să să uite să vază minunea, ce om ie care să joace-n aier. Da' ia ce zice de colo: – Ce vă uitaţ', lume bună, la mine cum joc? Să vedeţ' dumneavoastră – ‘ce -cân' mi-o da socrî-mieu ţoa'li mele! Să vedeţ' jocuri ce-am să trag! Când aude lumea, să pune pă unchiaş: -Moşule, socri mari, dă-i ţoa'li să vedem şi noi minunea-asta, că uite frumuseţea 102 | Costel Ci oanCă în realitatea lumii proprii. În acelaşi timp, este etapa în care eroul va trebui să depăşească obstacole dintre cele mai diverse, surmontarea acestora făcând apel nu atât la calităţile tradiţional-fizice ale eroului de basm românesc (vitejie, curaj, rezistenţă etc.), cât la cele interioare (ascultare, modestie, hărnicie, bunătate, altele). Această etapă finală a traseului iniţiatic pe care trebuie să îl parcurgă eroul basmelor în care avem interdictul uitării înapoi, presupune, inevitabil, o transcendere a lumii cunoscute, familiare dacă vreţi, înspre o lume necunoscută, părelnică, care reclamă alte cerinţe, filtre şi mijloace de înţelegere. Şi cărora eroul trebuie să li se supună necondiţionat pentru a reuşi. Călătoria eroului de basm românesc este, în sine, o iniţiere (mai ales trecerea pe „tărâmbu ălantu”22), dar cuprinde şi alte iniţieri. Legat de acest „mecanism” al iniţierii de după plecarea zânei, unele basme sunt foarte interesante şi extrem de explicite. Spre exemplu, în basmul din care am citat sursa (Văcari la sat, colecţia I. Nijloveanu), eroul, pen- tru a reuşi, este supus unui adevărat training de către zână, înainte de a se reîn- toarce în lumea-i proprie: […] Băiatu, ce să mai şează băiatu? – Am să mă duc – `ce – în toată lumea asta! Îşi luă drumuleţu băiatu. Acuma iel avea un inel, un inel dî la ia şi i-a spus: – Tu cân ţ-o cădea inelu ăla dân mână, să iai sama, ş-ai să vez` unde-ai să te duci. Să ţâi inelu – `ce- -n podu-palmii. Încotro s-o-nvârti inelu, într-acolo să te duci. Să n-o iai în altă parte. – Bun. 23 Dar, şi aşa, cu toate faptele săvârşite acolo, pe „tărâmbu ălantu”, accesul în lumea zânei îi este interzis, călătoria sa întru recuperarea zânei soldându-se cu un eşec24, abia dorinţa expresă a zânei (sau predestinarea ei de către o fiinţă supe- rioară?) de a reintra în profanul acestuia schimbând deznodământul basmului: […] Dimineaţa, când iel să scoală, să duce să dea la cai, găsăşte zâna culcată tot în cearceafu-ăla. –Care ieşti acilea? -Io sunt soarta ta care te-am luat şi te-ai chinuit ş-acum am venit io după tine. Ş-atunci a făcut nuntă d-al doilea ş-a rămas zâna la băiat.25 cum joacă şi să laudă c-are să joace, ca io cu basmur'li astea. Încântă pă unchiaş şi-i dă ţoa'li şi să-mbracă. –Ei, lume bună, acuma să vedeţ' jocuri ce-am să trag! Să suui un pas, să sui doi, să sui trei, să sui nouă şi zb-r-r-r. Şi-a luat drumu-n sus. Acuma strigă ia: -Ionele, Ionele, acu am venit ieu după tine, acu să vii şi tu după mine în cetatea din aier dacă m-oi mai găsi. Şi să sparge nunta. – Ion Nijloveanu, op. cit., p. 95; aceeaşi situaţie şi la Simeon Florea Marian, Basme..., p. 305). 22 Ion Nijloveanu, op. cit., p. 96. 23 Ibidem, p. 95. 24 […] Ia (scorpia zburătoare – n.m., C.C.) să-ntoarce-napoi şi iel pleacă pă tărâmbu-ăstălantu. E, să duce iel şi găsăşte pă ta-său, pe mă-sa, îi găsăşte-acolo. – Ei, tată şi mamă – zâce – n-am găsit. Am umblat – zâce – piste toată lumea şi piste zână io n-am dat. Io nu ştiu că să mai fac. – Treaba ta. Să stai la locu tău. – N-am astâmpăr ca să stau. – Păi ce faci, măi frate? (Ibidem, p. 103). 25 Ibidem, p. 103. Metensomatoza interdicției de a te uita în urmă în basmul fantastic românesc | 103 Într-un alt basm (Povestea celor trei zâne care s-au prefăcut în trei păsări măiestre de peste nouă mări şi nouă ţări, unde creştea în vârful ierbii mărgăritar, colecţia S.Fl. Marian), eroul reuşeşte destul de repede să îşi recupereze soţia-zână şi fiul, primind sprijinul a trei fraţi uriaşi, fiecare fiind stăpânitorul păsărilor de pe „un crac, doi craci sau trei craci de lume”26, beneficiind totodată şi de ajutorul magic al unor obiecte luate de la trei draci („un comănac, o păreche de papuci roş şi un băţ”). Dat fiind certul substrat mitic prezent în basm (vezi călătoriile lui Aeneas şi Dante în infern), nu puteam omite un basm al colecţiei Gr. Creţu (Poveste despre împăratul cu Omul de Flori şi cu Omul de Fier)27, în care eroul este trimis la iad spre a-i aduce împăratului un obiect magic (= inelul de logodnă al împăratului cu împărăteasa care murise). Este un basm extrem de interesant din perspectiva unei mitanalize hermeneutice căci: • ajutorul magic dat de soţia sa (fiică de zmei) până atunci pentru îndeplini- rea unor sarcini fantastice, nu mai este îndestul, această sarcină trebuind să fie rezolvată de către erou (şi de o fiinţă fantastică ce păzea porţile iadului – Omul de Fier, cumnatul său); • călătoria celor doi prin iad pentru recuperarea acelui inel este, în fapt, o călătorie sapienţială, în care eroul venit dintr-o altă lume asistă la o continuă judecată a celor ajunşi acolo, în iad; • avem, totodată, un puternic simbol al fixării faptei care antrenează, ulterior, o pedeapsă : sunt ilustrate şi, prin prezenţa lor acolo, în iad, incriminate, fapte eminamente umane (preacurvia, crima, răutatea umană, lăcomia etc.). Devenirea moral-spirituală a eroului Toate aceste etape ale traseului iniţiatic parcurs de erou (din exterior spre interior – Cosmos versus Sine), nu fac decât să pregătească terenul pentru un alt fel de iniţiere, de data aceasta, dinspre interior spre exterior (dinspre Sine înspre Cosmos). Este ceea ce eu am numit devenirea moral-spirituală a eroului. Căci, prin implicarea unor personaje „eterne” ale mitologiei tradiţionale româneşti (zâne, Dumnezeu, sfinte conotate mitologic – Vineri, Duminică etc., uriaşi, zmei, draci, scorpii etc.), prin semnificativa prezenţă a unui imaginar ludic în realitatea naraţiunii, prin repetarea unor modele mitice (călătoria în alte lumi/iad), traseul iniţiatic al eroului nu ar fi avut nici o greutate spirituală fără ecoul interior generat de aceste susţinute, succesive iniţieri care determină, într-un final, restructurarea moral-spirituală a eroului. Devenirea moral-spirituală a eroului presupune, în toate cazurile prezentate de mine, o prealabilă sau minimă iniţiere a acestuia. Participant profan la (re) descoperirea sacrului, eroul nu putea reuşi decât prin transcenderea (simbolică, deci efectivă a) realităţii căreia îi aparţinea. Iar această „operaţie” de transcendere a unei realităţi ( fizice ) către o altă realitate (şi, mai ales, de altă factură!), cu alte 26 Simeon Florea Marian, Basme..., pp. 305–306. 27 Grigore Creţu, op. cit., II, p. 252 şi următ. 104 | Costel Ci oanCă cadre de existenţă, s-a făcut, la nivelul comunităţilor arhaice, prin intermediul actelor ritualice. Făcând parte din ritualul complex al marii treceri (cântecele de Zori, bocetele, cântecele la groapă) sau cel al iniţierii erotico-maritale (descân- tecele şi vrăjile de dragoste), multe producte epice de acest fel păstrează încă interdictul uitării înapoi. Să nu uităm: prezenţa acestei interdicţii la nivelul unor producţii epice tradiţionale precum descântecele, vrăjile, cântecele funerare, încă presupune o gândire de tip magico-ritual şi religios. Este şi firesc, la urma urmei: şi unele, şi altele, vorbesc despre anumite momente de criză existenţială, în care doar o intervenţie exterioară, iniţiată, poate corija, supraveghea sau determina alegera făcută de cineva. Prin urmare, toate actele înfăptuite în cadrul unor astfel de momente de criză, ne introduc, aproape pe nesimţite, în cadrul acelei gândiri mitice de tip tradiţional, în care ritualurile magice marchează şi dezvăluie deo- potrivă funcţionalitatea imediată şi valoarea simbolică a actului magic săvârşit. Cu siguranţă nu sunt gesturi depăşite, ineficiente, căci persistenţa lor, din zona miticului (→ Iason) până către zona etnologicului imediat, recent, denotă o anu- mită eficienţă care reclamă continuitate. Din fericire, ajutând la o mai bună şi mai corectă înţelegere a dimensiunii moral-spirituale pe care o presupune menţinerea şi menţionarea interdictului uitării înapoi în astfel de producţii epice, avem câteva documente preţioase (studii de caz, descântece, vrăji, bocete etc.), acestora adău- gându-li-se şi dialogurile post-narative ale unor culegători de basm cu informato- rii pe tema interdicţiei de a privi în urmă. Toate acestea, analizate în două subcapi- tole distincte (unul dedicat exhortaţiilor funerare, celălalt practicilor şi invocaţiilor magice cu substrat erotico-marital), ne pot oferi o imagine corectă şi amplă asupra valenţelor pe care acest interdict le avea în mentalitarul tradiţional românesc şi, aplicat, asupra devenirii moral-spirituale a eroului de basm fantastic românesc. Practici magice cu substrat erotico-marital În mitofolclorul românesc, numeroase acte magice care au deziderat erotico- marital, cuprind şi ele interdicţia de a te uita în urmă. Dacă practicile şi credinţele funerare amintite încearcă să stabilească şi să explice relaţia fundamental-cos- mică a omului deopotrivă cu viaţa şi cu moartea, aceste acte magice (farmece, descântece, vrăji) vizează aspecte îndeosebi social-lumeşti precum logodna, căsătoria sau măcar promisiunea/virtualitatea acestora. În comunităţile tradiţio- nale, uneori, la trecerea unor praguri biologice şi din varii motive, unele persoane nu puteau parcurge toate treptele de integrare socială (logodna, căsătoria), fiind nevoie, potrivit mentalitarului tradiţional, de o susţinere magică. Evident, exe- cutată după o prealabilă iniţiere, care trebuia să remedieze situaţia de facto. Recurgerea la astfel de practici magice, taxate de membrii comunităţii în caz de deconspirare28, este simptomatică pentru comportamentul şi mentalitarul tradi- 28 Vasile Rogoz, Obiceiuri, rituri, credinţe ale fetelor din Ţinutul Codrului, în Memoria Ethnologica, nr. 2–3, februarie-iunie, 2002, p. 425. Metensomatoza interdicției de a te uita în urmă în basmul fantastic românesc | 105 ţional românesc, în care ne-întâmplatul (firescul, naturalul în alte cazuri), poate fi determinat uneori să se întâmple pe cale magică. Înscrisă şi ea în „arcanele imaginarului” românesc29, prin energia magică ira- diată, prin ordinea pe care vine să o restaureze sau să o instaureze, această susţi- nere magică pentru îndeplinirea dezideratului erotico-marital, viza, printre altele, şi folosirea unor plante cu virtuţi magice. Potrivit specialiştilor (etnologi, istorici ai religiilor), inegalabilă prin virtuţile magice şi prin încărcătura simbolică con- ferite, era mătrăguna, numită şi Doamna pădurii, Marea Doamnă, Împărăteasă, Împărăteasa ierburilor, Bună Doamnă, Bună Maică etc. Referent simbolic pentru o anumită zonă a magicului popular românesc (farmece de dragoste, scopuri medicinale), această plantă a constituit obiectul a numeroase cercetări. Încă de la primele studii dedicate acesteia30, până către cele mai recente31, era subliniat potenţialul magic şi terapeutic al acestei plante care comporta un ritual special de descoperire, culegere şi întrebuinţare, ritual care cuprinde şi interdictul uitării înapoi. De altfel, în preambulul unui studiu devenit emblematic (Cultul mătrăgu- nei în România), M. Eliade scria: „Dintre toate plantele pe care vrăjitoarele, fete şi femei din România, le caută pentru virtuţile lor magice sau medicinale, nu există nici una al cărei ritual al culesului să comporte atâtea elemente „dramatice” ca mătrăguna”.32 Este vizată, potrivit specialiştilor, tocmai potenţialitatea magică a acestei plante, care avea puterea „să mărite fetele, să poarte noroc în dragoste şi fecunditate în căsnicie, putea spori cantitatea de lapte a vacilor, acţiona feri- cit asupra mersului afacerilor, aducea bogăţie şi în general, în toate circumstan- ţele, prosperitate, armonie etc.”33, „afară de acest rol de căpetenie, mătrăguna servind româncelor şi ca medicament în contra frigurilor, a durerilor de măsele şi a sugelului”.34 Întreaga desfăşurare a ceremonialului de recunoaştere şi dez- gropare, care comportă anumite obligaţii ritualice35, reflectă un arhaic sistem de practici şi credinţe cu substrat magico-normativ, prin care o fată/femeie încearcă să (re)stabilească o relaţie cu comunitatea din care face parte (prin naşterea în cadrul ei) şi din care, dintr-un motiv sau altul, încă nu era integrată prin non-tre- 29 După expresia consacrată de J.-J. Wunenburger (Imaginarul, Trad. de D. Ciontescu-Samfireag, ediţie îngrijită şi prefaţă de I. Buşe, Cluj-Napoca, Editura Dacia, 2009, p. 70)… 30 Vezi seria de articole publicate în 1874 de S. Mangiuca în revista Familia; S.Fl.Marian, în Albina Carpaţilor, an IV, 1880, nr. 8, p. 119–121, reprodus în Simeon Florea Marian, Botanică românească (Ediţie îngrijită, cuvânt înainte şi note de Antoaneta Olteanu), Bucureşti, Editura Paideia, 2000, pp. 77–81; Ioan-Aurel Candrea 1928, pp. 31–37, reluat în Ioan-Aurel Candrea, Iarba fiarelor. Studii de folclor. Din datinile şi credinţele poporului român (Studiu introductiv – Al. Dobre), Academia Română, Fundaţia Naţională pentru Ştiinţă şi Artă, Institutul de Istorie şi Teorie Literară “G. Călinescu”, Bucureşti, [1928] 2001. 31 Mircea Eliade, op. cit.; Andrei Oişteanu, Mătrăguna şi alte plante psihotrope, în Revista de istorie şi teorie literară, nr. 3–4, 1988, pp.134–146. 32 Mircea Eliade, loc. cit., p. 206; sublinierea îi aparţine autorului. 33 Ibidem. 34 Simeon Florea Marian, Botanică..., p. 81. 35 Vezi la Mircea Eliade, loc. cit., pp. 221–222. 106 | Costel Ci oanCă cerea anumitor trepte biologic-sociale (logodnă, măritiş). Foarte important de subliniat: în cazul practicilor magice cu substrat erotico-marital, această validare rituală şi această recunoaştere socio-culturală a noului statut presupune, după cum spuneam, şi interdictul uitării înapoi. Iar încălcarea acestuia ar fi atras după sine nu doar anularea virtuţilor magice ale plantei (deci, şi demersul cu substrat erotico-marital ar fi avut de suferit), ci ar fi avut şi repercusiuni sociale şi magico- medicale asupra celei ce ar fi încălcat interdictul sau ar fi fost surprinsă în timpul actelor ritualice de căutare, dezgropare şi/sau folosire a plantei (certuri, tulburări psihice, temporare sau definitive etc.36). Conform credinţelor populare, folosirea ei permitea refacerea stării de echilibru (individ vs. comunitate) şi integrarea soci- ală. Marcantă socio-cultural, această nevoie de schimbare a statutului (trecerea de la statutul de fată nemăritată la cel de femeie), antrena, în caz de nevoie, acest ritual de culegere şi folosire al plantei magice, ritual complex şi strict, în care orice abatere ar fi pus în pericol nu doar reuşita finală a demersului magic, ci însăşi viaţa sau sănătatea psihomentală a celei ce practica ritualul. Prin bogăţia de ges- turi şi cuvinte (creatoare de simbol!) folosite în cadrul unui astfel de ritual magic cu substrat erotico-marital care cuprinde şi interdictul uitării în urmă, ritualul descris de etnologul S.Fl. Marian rămâne esenţial, motiv pentru care îmi permit a-l cita extins: […] Fata care voieşte să fie îndrăgită de feciori şi să se mărite mai degrabă, se- mbracă într-o zi de sec, precum: într-o luni, miercuri sau vineri, în hainele cele mai noi şi mai curate ce le are, ia o faţă de masă curată, o jumătate sau şi o oca de holercă, un păhărel şi o pâine. Cu toate obiectele acestea se duce de dimineaţă, până nu răsare soarele, la mătrăgună, pe care o încongiură de 9 ori una după alta zicând: <<Mătrăgună, poamă bună! / Mărită-mă-n astă lună, / de nu-n asta-n cealălaltă, / să mă ştiu că-s măritată>>. Apoi aşterne faţa de masă lângă turpina mătrăgunei, pune sticla cu holercă şi pâinea pe dânsa, împle păhărelul cu rachiu şi, cinstind la plantă, zice: „Mătrăgună, poamă bună!/ Eu te cinstesc cu cinste / cu dragoste şi cu pâne, / să vie norocul la mine... / Norocul când s-a-mpărţit, / eu eram cu plugul la câmp, / puţintel mi s-a venit, / eu mătrăgună-am sorocit!”. După aceste cuvinte bea holercă din păhar şi, împlându-l din nou, stropeşte cu dânsul mătrăguna. Tot aşa împrăştie şi o felie de pâine. Apoi ia pâinea rămasă în faţa de masă, pune sticla cu holerca pe cap, iar păharul plin ţinându-l în mână, se întoarce spre casă tot cântând şi chiuind cuvintele pe care le-a pronunţat când a încongiu- rat mătrăguna. Acestea le repetează miercuri şi vineri, însă totdeauna se întoarce pe alt drum decât s-a dus şi-şi dă silinţa să n-o-ntâlnească nimeni pe cale, căci în cazul acesta tot farmecul este în zadar. Vinerea, după ce face tot ce s-a arătat mai sus, rumpe mătrăguna sorocită, o pune în faţa de masă şi o duce acasă. Aci o pune sub căpătâi şi o ţine până ce se înserează, când face baie dintr-însa şi se scaldă. Sâmbătă de dimineaţă duce mătrăguna întrebuinţată iarăşi înapoi şi o lasă acolo 36 Vezi şi ritualul (corespondent) oracularo-terapeutic de descoperire a ferigii, în Simeon Florea Marian, Botanică..., p. 68. Metensomatoza interdicției de a te uita în urmă în basmul fantastic românesc | 107 de unde a săpat-o. E de-nsemnat că de astă dată, când se întoarce spre casă, nu numai că nu merge pe calea pe care s-a dus, dar nici nu se uită înapoi. După aces- tea, crede fata că partea ei, ursitul ei în scurt timp are s-o ia de nevastă.37 Că respectarea acestui interdict al uitării în urmă este importantă în cadrul ceremonialului de căutare, dezgropare şi/sau folosire al plantei, ne-o menţio- nează explicit un descântec „de urât” menţionat de M. Eliade.38 Urmare firească a îndeplinirii şi respectării tuturor prescripţiilor magice, inclusiv a menţinerii interdictului de a privi în urmă, rezultatul ar fi fost cel scontat: apropierea ero- tico-maritală a celei ce iniţiase ritualul magic de cel dorit, integrarea socială prin schimbarea statutului: „După acestea, crede fata că partea ei, ursitul ei în scurt timp are s-o ia de nevastă.”39 Importanţa social-culturală a acestui ritual magic cu substrat erotico-marital este determinantă pentru comunităţile tradiţionale, o dovadă elocventă a acestei importanţe în mentalitarul tradiţional oferindu-ne-o nereuşita unui astfel de demers, taxat ca atare: […] Mai puţin aserviţi vechilor concepţii despre căsătorie şi favorizaţi, prin statutul lor de bărbaţi, flăcăii au afişat dintotdeauna o atitudine ostilă magiei de măritiş. „Dezvăluirile” pe care aceştia le făceau cu ocazia „strigării peste sat” sau „iuind” la horă, erau straşnic temute de fete. A fi surprinsă făcându-şi de ursit, însemna pentru fată o mare ruşine. Era proba lipsei de maturitate. În urma unui astfel de ghinion, fata trebuia să îndure povara unor usturătoare ironii. În prima duminică la horă, isprava ei era făcută public prin chiuituri inteligent meşteşugite”, scrie V. Rogoz într-un articol dedicat tocmai practicilor magice care vizează dezideratul erotico-marital, oferind şi o astfel de ironie a deconspirării. 40 Practici magice cu substrat ludic, terapeutic sau oracular Ceva mai numeroase sunt, la nivelul culturii populare în care avem menţionat şi interdictul de a te uita în urmă, referinţele la ritualuri magice cu substrat ludic, terapeutic sau oracular în care tocmai interdictul uitării în urmă se constituie într- un pandant al reuşitei actului magic iniţiat. Cum actele ritualice de îndeplinit sunt altele pentru fiecare motiv al executării unui astfel de ritual magic, am optat pen- tru împărţirea acestora după scopul urmărit de iniţiatorul ritualului magic. Avem, astfel, în sursele citate, practici magice care vizează • ludicul, şi prin care înţelegem practicile executate pentru deprinderea unor tehnici magice de învăţare sau desăvârşită stăpânire a unui instrument muzical: 37 Ibidem, pp. 78–79. 38 Mircea Eliade, loc. cit., p. 211. 39 Simeon Florea Marian, Botanică..., p. 79. 40 [...] Vai săraca leliţa, / meşterit-o vrajniţa, / şi să poată mărita, / meşterit-o şi-cuptoru, / să o ieiei- nvăţătoru. (Vasile Rogoz, loc. cit., p. 425). 108 | Costel Ci oanCă […] Dacă vrea cineva să înveţe un instrument oarecare, să se dezbrace, noaptea, şi, cu mâinile la spate, să îngroape instrumentul respectiv la o răscruce de dru- muri. După câteva zile să meargă, tot noaptea şi tot gol, să-l dezgroape. Pe drum spre casă să nu se uite îndărăt, ca să nu amuţească. Se spune că Ielele coboară pe pământ, iau instrumentul, cântă cu el, şi-l pun iarăşi la loc. Omul poate cânta apoi cu el orice cântec. 41 • terapeuticul, care, la nivelul mentalitarului tradiţional, vizează în principal remedii de etnoiatrie42, precum amplele şi atent desfăşurate şi descrise descân- tece de Iele/Dânsele, de negi, de apă neîncepută, de colici, farmecele de legare/ dezlegare etc.43 [Intermezzo: În mitanaliza acestor menţiuni etnologice cu sub- strat terapeutic, ar trebui poate să am în vedere şi exemplul mitic ca ipostază a trecerii. Mă refer aici la celebrul îndemn pe care Iisus îl adresa discipolilor săi, mesaj sau îndemn de sorginte catartică, în care coerenţa, deci, şi funcţionalitatea, unui atare interdict este substituită unei forme simbolice (creştine) de participare la sacru: […] Altuia i-a zis: <<Vino după mine!>>. <<Doamne, i-a răspuns el, <<lasă-mă întâi să mă duc să îngrop pe tatăl meu>.. Dar Iisus i-a zis: <<Lasă morţii să-şi îngroape morţii şi tu du-te şi vesteşte împărăţia lui Dumnezeu!>.. Un altul a zis: <<Doamne, Te voi urma, dar lasă-mă întâi să mă duc să-mi iau rămas bun de la cei ce sunt în casa mea.>> Dar Iisus i-a răspuns: <<Oricine pune mâna pe plug şi se uită înapoi, nu este vrednic de împărăţia lui Dumnezeu>>. 44 Dar, dată fiind lipsa de bibliografie specifică, fără angrenarea ştiinţific-păti- maşă de care au fost acuzaţi anumiţi autori45, dar şi fără ancorările subiectiv- obiective sau dogmatice specifice literaturii patristice, aici şi acum mă rezum doar la a aminti acest pasaj neotestamentar, în care interdicţia uitării înapoi îmi pare, prin prisma citatului adus în discuţie, sinonimă cu neparticiparea la sacru prin rămânerea fiecăruia în cadrul destinului să.46]. 41 Adrian Fochi, Datini şi eresuri populare de la sfârşitul secolului al XIX-lea: Răspunsuri la chestionarele lui Nicolae Densuşianu, Bucureşti, Editura Minerva, 1976, p. 145. Aceeaşi situaţie, la Ovidiu Bârlea, Mică enciclopedie a poveştilor..., pp. 183–184; Elena Niculiţă-Voronca, Datinile şi credinţele poporului român adunate şi aşezate în ordine mitologică (Ediţie îngrijită de V. Durnea, Studiu introductiv de Lucia Berdan), vol. I-II, Iaşi, Editura Polirom, 1998; I, p. 400. 42 Medicina magică de care vorbea Lucia Berdan în Cuvântul înainte la Ioan-Aurel Candrea, Folclorul medical român comparat. Privire generală. Medicina magică (Studiu introductiv de Lucia Berdan), Iaşi, Editura Polirom, [1944] 1999, p. 7 şi următ. 43 Ioan-Aurel Candrea, Folclorul..., pp. 380–381, 395; Simeon Florea Marian, Descântece..., p. 91. 44 Luca 9, 59–62. 45 Vezi George Ory, Originile creştinismului. Eseuri critice (Trad, cuvânt înainte şi indice selectiv de nume şi termeni – O. Cheţan), Bucureşti, Editura Ştiinţifică şi Enciclopedică, 1981. 46 În cazul de faţă, această participare la actul simbolic iniţiat de profetul Noului Testament presupunând sau echivalând, ontologic vorbind, cu a-fi-împreună cum spunea C. Enăchescu, recte: părăsirea sinelui/ego-ului pentru Sinele Universal (Constantin Enăchescu, Fenomenologia Metensomatoza interdicției de a te uita în urmă în basmul fantastic românesc | 109 • oracularul, care, la nivelul mitofolclorului românesc şi cu raportare directă la modul de obţinere, se referă la dorinţa de iniţiere a cuiva din cadrul comunităţii tradiţionale prin deprinderea tehnicilor specifice de la persoane/personaje deja iniţiate, ori prin stăpânirea unor obiecte cu virtuţi magice, care fac vizibil invizibi- lul, imposibilul posibil. 47 Tonul schimburilor şi schimbărilor survenite în timpul şi imediat după exe- cutarea acestor acte ritualice prin care se încearcă dobândirea unor avantaje socio-materiale cu ajutorul magiei, poate fi sintetizat într-o singură frază, care ilustrează speranţa şi justifică folosirea etnomagiei.48 Această aserţiune este sus- ţinută şi de faptul că, în toate aceste exemple de magie sau medicină magică citate, avem de-a face cu schimburi şi schimbări de natură psihică, emoţională care vizează schimbarea statutului social, şi care, implicit, antrenează şi schim- barea atitudinii şi mentalităţii moral-spirituale a actantului. Trăsăturile caracte- ristice ale acestor acte ritualice49, au ca numitor comun menţionarea şi menţine- rea interdicţiei de a privi în urmă: este condiţia sine qua non pentru reuşita finală a actului magic. Sunt aici, în aceste texte ale „devenirii moral-spirituale” câteva caracteristici ale interdictului care, la nivelul basmului românesc, sunt fie dilu- ate, fie lipsesc cu desăvârşire, motiv pentru care voi insista, în cele ce urmează, asupra lor. Astfel, spre deosebire de basmul fantastic românesc, unde repercusiunile în caz de încălcare a interdicţiei sunt minime50, simbolice51, rar substanţiale52, aici, în textele „devenirii moral-spirituale” cum le-am numit (exhortaţii funerare, practi- cile magice cu substrat erotico-marital, ludic, terapeutic sau oracular), interdic- ţia de a privi în urmă nu se mai constituie într-un privilegiu oarecare, menit să îl ajute pe eroul de basm să depăşească lumea materială şi să acceadă într-una a spiritualului. Pur ritualic, aici, în textele mitofolclorice, acest interdict constituie Trupului. Locul şi semnificaţiaTrupului carnal în psihologia persoanei, Bucureşti, Editura Paideia, 2005, pp. 24–30, 36–42, 54 şi următ.)… 47 Vezi despre ritualul culegerii şi beneficiile magice ale fericii (= ferigii) la Simeon Florea Marian, Botanică..., pp. 67–68; despre ritualul îmblânzirii, stăpânirii şi folosirii diavolului în scop personal, malefic-subiectiv, vezi ritualul descris la Elena Niculiţă-Voronca, op. cit., I, p. 399. 48 [...] Cine vrea să cânte frumos în fluier, merge noaptea la miezul nopţei, şi îngroapă fluierul în mijlocul drumului – sau orce instrument – şi-l lasă să steie acolo 9 zile, apoi îl ia şi să vie păn` acasă cântând; chiar să nu ştie cânta deloc, că cântă. (Ibidem, p. 400). 49 Timpul de culegere sau de acţiune; relativa sau desăvârşita solititudine; instrumentar specific; prealabila iniţiere a actantului etc. 50 Pălmuirea sau certarea eroului: Grigore Creţu, op. cit., I, pp. 37–38; Ion C. Fundescu, op. cit., pp. 214–216; Bogdan Petriceicu Hasdeu, op. cit., p. 57; Simeon Florea Marian, Basme..., pp. 303– 304; Ion Nijloveanu, op. cit., pp. 93–95; Viorica Nişcov, op. cit., pp. 216–217; Ionel Oprişan, op. cit., I, pp. 124–127 etc. 51 Furarea ochilor: Pamfil Bilţiu, op. cit., pp. 484–485; Ionel Oprişan, op. cit., VII, pp. 23–24, 300; Dumitru Stăncescu, op. cit., p. 18. 52 Şi atunci temporare: transformarea temporară a eroului în cerb (Ovidiu Bârlea, Antologie..., I, p. 481–483) sau în izvor de miere (Ionel Oprişan, op. cit., I, pp. 192–194)… 110 | Costel Ci oanCă nu o opţiune (ca în basm), ci o ritualică obligaţie care vine să dubleze caracterul iniţiatic al celorlalte acte din scenariul ritualic. Apoi, trebuie subliniat, o dată în plus, caracterul deschis al relaţiei actant (doritor de) – obiect magic (râvnit). Aceasta presupune un cumul de calităţi ale actantului (şi nu dintre cele comune! – abstinenţă sexuală; curăţenie tru- pească; desăvârşită tăcere etc.), căruia obiectul magic îi pune la dispoziţie virtuţile râvnite.53 Mai mult, faţă de basmul fantastic românesc, unde traiec- tul epic curge înspre remedierea şi rezolvarea problemei create de încălca- rea interdicţiei, obligaţia ritualică a respectării interdicţiei din aceste texte ale devenirii moral-spirituale, chiar dacă pare să instaleze o anume stare de echilibru (integrarea socială a cuiva, spre exemplu), produce şi un oarecare dezechilibru, fie la nivel comunitar sau, cel mai adesea, personal. Recurgerea şi folosirea unor practici necotidiene de integrare, presupune, implicit, şi asu- marea unui „risc al ratării”, care uneori atrage după sine efecte grave.54 În fine, faţă de basm, aici, în aceste texte mitofolclorice ale devenirii moral-spirituale, interdictul de te uita în urmă se constituie într-un segment bine reliefat al unui complex sistem cultural precum cel tradiţional popular. Este inadmisibil să te uiţi în urmă în timpul ceremoniilor funerare: cel plecat din lumea de aici călă- toreşte doar spre înainte, până şi poziţia sicriului fiind strict reglementată doar înspre înainte.55 Este periculos şi/sau inoportun să te uiţi în urmă după iniţierea şi executarea unor acte magice din scenariul ritualic care vizează obţinerea unor beneficii pe cale nenaturală: are loc fie anularea forţei magice a respecti- vei plante, fie pedepsirea celui ce a tulburat perimetrul magic al unor fiinţe de 53 […] Ferica, după credinţa româncelor din ţinutul Siretului, înfloreşte în noaptea de Sân-Vasile. Deci cine o vede în noaptea aceasta înflorind, acela va afla bani, căci ea, când înfloreşte, are darul de la Dumnezeu de-a descoperi şi a arăta banii arzând. Când însă nu voieşte, atunci nu lasă ea pe nime să o vadă înflorind, ci pe toţi oamenii îi adoarme. Iară dacă voieşte, atunci pe omul căruia ea voieşte să-i arate banii arzând, nu-l adoarme, ci toată noaptea îl ţine deştept. (Simeon Florea Marian, Botanică..., p. 67). 54 […] Ea este foarte periculoasă. Dacă nu este culeasă după reguli, dacă nu i se arată destulă grijă, virtuţile ei magice se întorc împotriva celui care a cules-o. Mătrăguna are dublă putere. Forţele ei puţin comune pot fi dirijate fie spre bine, fie spre rău, pentru dragoste şi sănătate, pentru ură şi nebunie. (Mircea Eliade, loc. cit., p. 222); […] De cumva le surprinde cineva când încungiură mătrăguna sau numai le pândeşte şi, după depărtarea lor, ia pâinea şi sarea din urma mătrăgunei săpate, atunci se zice că fetele cu farmecul ori nebunesc, ori, în cazul cel mai bun, n-au nici un folos din osteneala lor. Multe fete, surprinse la săparea mătrăgunei, după cum afirmă cele mai multe românce ştiutoare, au nebunit şi numa după un timp foarte îndelungat şi-au venit iarăşi în fire. (Simeon Florea Marian, Botanică..., p. 80). 55 […] După aşezarea mortului în sicriu, acesta capătă azimuturi veşnice: este astfel orientat încât să privească, din poziţie dorsală, răsăritul Soarelui. (Ion Ghinoiu, Lumea de aici, lumea de dincolo. Ipostaze româneşti ale nemuririi, Bucureşti, Editura Fundaţiei Culturale Române, 1999, p. 73); […] Mortul trebuie scos cu picioarele înainte, astfel încât „drumeţul să fie îndreptat încotro îi e drumul” şi „să nu afle cale de-ntoarcere”. (Gail Kligman, Nunta mortului. Ritual, poetică şi cultură popular în Transilvania, Trad. M. Boari, Iaşi, Ed. Polirom, 1998, p. 136, cu sublinierile autorului). Metensomatoza interdicției de a te uita în urmă în basmul fantastic românesc | 111 altă natură, care, sub greutatea unor acte ritualice, potenţează sau investesc magic un obiect cu virtuţi ne-comune.56 Exhortaţiile funerare Departe de afirmaţia cvasicunoscută a lui Herodot cu privire la daco-geţi57, ceremonialul funerar din mitofolclorul României este extrem de bogat ca fond documentar şi complex ca manifestare ritualică, fiind imposibil de cuprins, într- un spaţiu ca acesta, toată etapizarea şi repertoriul actelor ritualice înfăptuite. În plus, relaţia dintre viaţă şi moarte (de ce nu?!, dintre natură şi cultură) a mentali- tarului tradiţional românesc, reclamă o atenţie specială, fiind vizate, prin ruperea echilibrului (moartea cuiva), atât comensualitatea ordinii sociale (familială, locală, comunitară), cât şi cosmologicul. Prin urmare, condiţionat de tema cercetării de faţă, în cele ce urmează voi încerca să surprind doar aspectele ceremonialului funerar care au ca numitor comun (ne)privirea înapoi. Riturile de trecere au fost definite ca fiind modalităţi practice de trecere (a individului) „dintr-o stare în alta şi dintr-o lume (cosmică sau socială) în alta”58, această trecere făcându-se în virtutea respectării unei succesiuni de etape, momente şi acţiuni strict reglementate şi acceptate ca atare de comunitatea respectivă. Cum antropologul francez citat opina că „riturile de separare sunt mai dezvoltate în cazul funeraliilor”, care marchează un moment important al deve- nirii spirituale a omului prin trecerea într-o altă lume decât cea fizică, alocând, în cartea citată, un amplu capitol acestor rituri de separare59, era firesc să regăsim interdicţia de a privi în urmă şi în textele ceremonialului funerar din mitofolclo- rul românesc. Etnologia românească a încercat să sistematizeze şi să analizeze extrem de bogatul material etnografic dedicat acestui moment de trecere60, în 56 Îl pocesc sau îl amuţesc Ielele (Ovidiu Bârlea, Mică enciclopedie a poveştilor..., 1976, pp. 183–184; Ioan-Aurel Candrea, Folclorul medical..., pp. 380–381; Adrian Fochi, op. cit., p. 145); apa este mai cu leac (Ioan-Aurel Candrea, Folclorul medical..., p. 380); se întoarce boala sau negii (Ibidem, p. 395); poate să nebunească (Simeon Florea Marian, Botanică..., p. 68); nu mai vine ursitul (Ibidem, p. 79); te sfarmă dracii în bucăţi (Elena Niculiţă-Voronca, op. cit., I, p. 399–400)… 57 […] Pe mort însă îl îngroapă jucând şi veselindu-se, sub cuvânt că de-acum se află în deplină fericire, scăpat de atâtea necazuri (Herodot, Istorii, vol. I-II (Vol. I, 1961 – Trad., notiţe istorice şi note de Adelina Piatkowski, Felicia Vanţ-Ştef), Bucureşti, Editura Ştiinţifică, 1961, V, 4. 58 Arnold van Gennep, Riturile de trecere (Trad. Lucia Berdan, Nora Vasilescu, Studiu introductiv – N. Constantinescu, Postfaţă – Lucia Berdan), Iaşi, Editura Polirom, 1996, p. 22. 59 Idem, Formarea legendelor (trad. Lucia Berdan, Crina Ioana Berdan), Iaşi, Editura Polirom, 1998, pp. 131–146. 60 De amintit sunt, prin amploarea demersului ştiinţific care vivează momentul marii treceri, unele lucrări precum: Horia I. Ciubotaru, Marea trecere. Repere etnologice în ceremonialul funebru din Moldova, Bucureşti, Editura Grai şi Suflet – Cultura Naţională, 1999; Ion Ghinoiu, op. cit., Idem, Cărările sufletului, Bucureşti, Editura Etnologică, 2004; Mariana Kahane, Lucilia Georgescu- Stănculeanu, Cântecul Zorilor şi Bradului, Bucureşti, Editura Muzicală, 1988; Gail Kligman, op. cit.; Marin Marian, Oedip sau despre sensul eroic al existenţei în dramă, Bucureşti, Editura Minerva, 1995; Nicolae Panea, Gramatica funerarului, Craiova, Editura Scrisul Românesc, 2003; 112 | Costel Ci oanCă care practicile magico-rituale săvârşite de cei rămaşi aici (în timpul etapelor pre- liminarii, liminarii sau postliminarii61 ale marii treceri), încearcă să reglementeze traseul iniţiatic al celui plecat dincolo, într-o altă lume/dimensiune. Nu voi insista asupra acestor numeroase etape, momente şi acţiuni ale ceremonialului funerar al marii treceri, fiecare dintre acestea fiind tratate, la modul general sau aplicat, în sursele bibliografice menţionate supra, acestora adăugându-li-se oricând alte- le.62 Altceva mă interesează pe mine aici şi acum. Anume sensul aplicat interdicţiei de a privi în urmă, pe care cei rămaşi aici, în lumea fizică, îl adresează celor plecaţi dincolo, în lumea spirituală. Spun asta deoarece transferul din planul material- fizic (de acţiune) într-un plan spiritual (de sens), ne oferă posibilitatea cunoaş- terii şi înţelegerii gândirii simbolice care fundamentează toate acţiunile ritualice săvârşite pe parcursul celor trei zile de pregătiri pentru marea trecere. Despre ceremonialul de înmormântare din România, s-a spus că: […] are menirea de a repara pentru lumea celor vii, breşa ce s-a produs prin des- prinderea din rândul ei a unui membru, de a restabili echilibrul social stricat prin moarte. Acest echilibru nu se poate restabili decât prin integrarea fără greş a celui mort în noua lui stare. Pentru săvârşirea acestei integrări ceremonialul continuă dincolo de realitatea lumii noastre în realitatea mitului. 63 Era inevitabil astfel, ca, prin fundalul magico-mitic care poate fi decelat în substratul lor, cântecele funerare performate la moartea cuiva să nu suscite inte- resul etnologilor români. Potrivit specialiştilor, „după forma de expunere a mesa- jului către defunct şi alte reprezentări mitice, textele bocite şi cântate se pot grupa Nicolae Panea, Mihai Fifor, Cartea românească a morţii, Centrul Judeţean al Creaţiei Populare Mehedinţi, Drobeta Turnu Severin, 1998; Vasile Şişu, Cântecul ceremonial de înmormântare în satul Runc (Mehedinţi), în Mehedinţi. Civilizaţie şi cultură, IV, Drobeta Turnu Severin, 1982, pp. 457–467; Idem, Odiseea sufletului, Centrul Judeţean al Creaţiei Populare Mehedinţi, Drobeta Turnu Severin, 2001; Adela Toplean, Pragul şi neantul. Încercări de circumscriere a morţii, Iaşi, Editura Polirom, 2006 etc 61 Arnold van Gennep, Formarea legendelor, p. 22. 62 Vasile Adăscăliţei, Jocurile de priveghi din judeţul Bacău, în Crisia, XIII, 1981, pp. 117–132; Maria Bilţiu, Pamfil Bilţiu, Ceremonialul funebru în Vrancea (Contribuţii), în Memoria Ethnologica, nr. 46–47, ianuarie-iunie, 2013, pp. 58–73; Anca Bratu, Călătoria spre lumea cealălaltă în credinţele populare româneşti, în Viaţa românească, nr. 12, 1990, pp. 21–29; Ion Chiş-Şter, Credinţele şi riturile de înmormântare din Evul Mediu românesc, în Anuarul Arhivei de Folclor, Cluj-Napoca, XV-XVII, 1994–1996, pp. 261–285; Nicoleta Coatu, La maison et la communauté et configuration symboliques funébres roumaines, în Ethnos. Revistă ştiinţifică de etnologie şi de folclor, nr. 2, 1992, pp.101–104; Ana Dumitran, Lirica funebră transilvăneană între profan şi sacru, în vol. Discursuri despre moarte în Transilvania secolelor XVI-XX (coord. Mihaela Grancea, Ana Dumitran), Casa Cărţii de Ştiinţă, Cluj-Napoca, 2006, pp. 270–302; Tiberiu Graur, Jocuri de priveghi în munţii Apuseni, în Anuarul Muzeului Etnografic al Transilvaniei, Cluj-Napoca, 1973, pp. 583–592; Amalia Pavelescu, Poezia ceremonialului de înmormântare din Mărginimea Sibiului, în Studii şi comunicări de etnologie, VIII, Sibiu, 1994, pp. 103–122 etc. 63 Mihai Pop, Mitul marii treceri, în vol. Folclor românesc, II. Texte şi interpretări, Bucureşti, Editura Grai şi Suflet – Cultura Naţională, 1998, p. 215. Metensomatoza interdicției de a te uita în urmă în basmul fantastic românesc | 113 în bocete şi în cântece funerare”64, analiza lor deschizând calea „spre înţelege- rea conceptelor fundamentale ale spiritualităţii româneşti tradiţionale: neamul, lumea şi timpul”.65 Numită şi „poezie rituală a Reintegrării”66, poezia ceremonia- lului funerar din tradiţionalul românesc capătă valoare absolută în desfăşurăto- rul etapelor, momentelor şi acţiunilor ritualice săvârşite înaintea morţii, în tim- pul instalării morţii şi imediat după consumarea propriu-zisă a întregului ritual (priveghiul; înmormântarea; ospăţul funerar; dusul sau petrecutul mortului; ritu- alurile de după înmormântare etc.)67 Integrarea celui plecat de aici în noua lume de dincolo, se face etapizat, tocmai pentru a se păstra echilibrul între cele două stări şi lumi (cea din care şi cea spre care pleacă cel decedat), echilibru rupt sau perturbat de acest moment al morţii fizice. Aici, în aceste momente preliminare, liminare şi postliminare ale marii treceri se poate decela, o dată în plus, gândirea analogică specifică mitoreligiosului din mentalitarul românesc („retorizarea mor- ţii” cum o numea Şt. Mariş68), în care totul are sens, moartea cuiva fiind văzută ca o luptă simbolică cu deziderat clar69, luptă simbolică în care (ne)privirea înapoi joacă un rol major, după cum vom vedea. Încă nu pe deplin iniţiat, după ce a murit i se cere celui plecat, prin cântece de Zori sau bocete de în casă sau la groapă, să se ridice şi să privească toate pregăti- rile şi toată durerea pricinuită de trecerea sa: […] Scoală, Ioane, scoală,/scoală de te uită /`n bătătura ta,/vezi cine-a venit./Tot trei dulgherei/cu berde la ei,/tot ţie să-ţi facă/iar şi altă casă,/casă pe plăcere,/cum inima cere;/casa ce-ai avut,/şi nu ţi-a plăcut;/casă de vecie, cum îţi place ţie. 70 64 Ion Ghinoiu, Cărările sufletului, p. 142. 65 Mihai Pop, loc. cit., p. 215. 66 Delia Suiogan, Simbolica riturilor de trecere, Bucureşti, Editura Paideia, 2006, p. 135 şi următ. 67 Pentru un astfel de „desfăşurător” complet al înmormântării, cu specificităţile respectivei zone etnografice, vezi Ernest Bernea, Moartea şi înmormântarea în Gorjul de nord, Bucureşti, Editura Cartea Românească, 1998; Maria Bilţiu, Pamfil Bilţiu, op. cit.; Ştefan Dorondel, Moartea şi apa. Ritualuri funerare, simbolism acvatic şi structura lumii de dincolo în imaginarul ţărănesc, Bucureşti, Editura Paideia, 2004, pp. 63–167; Gail Kligman, op. cit., pp. 108–184; Florica Elena Laurenţiu, O carte a morţilor la români, Iaşi, Editura Timpul, 2001 etc. 68 Ştefan Mariş, Attitudes Towards Death in Traditional Communities in Maramureş, în Memoria Ethnologica, nr. 44–45, iulie-decembrie, 2012, p. 110. 69 Anume trecerea firească, naturală, reuşită a celui decedat dintr-o lume a efemerului înspre o lume a eternului… 70 Mariana Kahane, Lucilia Georgescu-Stănculeanu, op. cit., p. 621. Alte asemenea invocaţii care solicită, din partea celui dus, privirea înapoi, spre ceea ce lasă aici, în lumea din care se pregăteşte să iasă, avem şi la Ernest Bernea, op. cit., p. 153; Pamfil Bilţiu, op. cit., pp. 154–155; Mihail Gregorian, Folclor din Oltenia şi Bănatul răsăritean, în vol. Folclor din Oltenia şi Muntenia. Texte alese din colecţii inedite, vol. I-II, (Cuvânt înainte de T. Arghezi, Introducere în folclorul Olteniei şi Munteniei de I. Şerb), Bucureşti, Editura Pentru Literatură, 1967, pp. 259, 267, 278–279, 284; Gail Kligman, op. cit., p. 136; Tache Papahagi, op. cit., p. 237; Vasile Şişu, Odiseea sufletului, p. 363 etc. 114 | Costel Ci oanCă Ilustrând deopotrivă acceptarea sau resemnarea în faţa morţii71, precum şi separarea cosmologică pe care o suferă cel decedat72, această solicitare adresată celui defunct (să se ridice din moarte şi să privească în lumea abia părăsită), este cu certitudine o metaforă a iniţierii, care îl pune pe cel plecat în corelaţie cu cel ce va ajunge în lumea de dincolo, poate tocmai într-o disperată încercare de refacere a echilibrului abia rupt?! Se stabileşte, dacă vreţi, un pre-contact cu lumea de dincolo, menit să faciliteze trecerea şi re-integrarea defunctului, cu atât mai mult cu cât este vorba de lumea în care cel plecat nici ară, nici cară,/nici nu-l suflă vânt de vară./Nici îi pat de să culcă,/numa pă lutu uscat./Nici îi scaun dă şăzut,/numa pă glie şî lut./Nici îi foc, nici îi lumnină,/nici nu fă nime dă cină! 73 La fel de semnificativă pentru acest tip de atitudine mentalitară şi acţiune ritualică, mi se pare şi grija, aş spune chiar obsesia cu care cei rămaşi aici, în efe- meritatea acestei lumi din care plecăm cu toţii, încearcă să indice în mod corect reperele bune ale drumului de urmat dincolo întru salvarea/mântuirea acestuia. Fie indirect74, fie direct, explicit prin menţionarea interdicţiei de a privi în urmă, cel plecat dincolo este povăţuit să urmeze calea indicată, cântecele funerare ofe- rindu-i acestuia repere pentru recunoaşterea drumului din lumea în care a trecut, în cele mai multe cazuri, aceste cântece funerare îndemnându-l pe cel plecat să privească doar înainte.75 Cântecele funerare care îndrumă de aici pe cel de dincolo, vin să întregească şi ele, asemenea cererii de a se scula din morţi şi de a privi în lumea pe care o părăseşte, complexul şi complicatul proces de sinteză care încearcă să echili- breze momentul acesta de criză (trecere versus reintegrare). Mortul, chiar dacă părăseşte această lume (efemeră), trebuie să se pregătească pentru o altă viaţă, în altă lume (eternă). Prin urmare, nu este nesemnificativ că tot ritualul funerar pivotează în jurul acestui binom – moarte versus viaţă, dezechilibru versus echi- libru. Încrederea în spusele celor rămaşi aici, pe pământ, sau, şi mai important!, în reperele date de aceştia, îi permit celui defunct să depăşească toate obstaco- lele pe care le-ar întâmpina pe drumul spre lumea de dincolo, această repetată 71 „Eternul blestem al viului” cum o numea Gail Kligman (op. cit., p. 108)… 72 Prin trecerea şi participarea sa, din momentul morţii, nu doar la forma sau dimensiunea spaţială a Cosmosului, ci şi la cea temporală , în sens eliadian cel plecat re-devenind „ contemporan cu zeii”… 73 Gail Kligman, op. cit., p. 117. 74 Prin menţionarea unei singure direcţii a privitului sau prin parcurgerea cu spatele a distanţei de la casă la poartă, de la poarta cimitirului la mormânt în ritualul numit „dresul mortului” (vezi în Ştefan Dorondel, op. cit., p. 148 şi următ.). 75 Mihail Gregorian, op. cit., pp. 269–270. Acelaşi îndemn de a privi şi merge doar înainte, şi la bocetul 458, Al d`ze sara, pp. 273–274; 461, La lumin`i, pp. 276–277; 463, La lumânări, p. 280; cântecul de Zori, p. 284; Mariana Kahane, Lucilia Georgescu-Stănculeanu, op. cit., p. 587; Mihai Pop, op. cit., p. 211 etc. Metensomatoza interdicției de a te uita în urmă în basmul fantastic românesc | 115 îndrumare de a privi doar înainte încorporând sau reliefând comuniunea cu sacrul pe care cel defunct este pe cale de a o trăi. Mai ales că întâmpinarea lui, în lumea de dincolo, este făcută de „Domnu Iristos/părintele nost!”, „Maica Sfântă”, îngeri. Că, în această trecere de aici, dincolo, privirea joacă un rol iniţiatic, ne-o sugerează şi un act magico-simbolic precum cel al închiderii ochilor sau acoperirii privirii celui defunct cu o pânză de ochi.76 Câteva informaţii etnologice sunt sugestive pentru acest rol iniţiatic al privi- rii, motiv pentru are voi cita in extenso câteva: […] Când moare cineva îi închide ochii; nu-i bine să rămână mortu cu ochii deschişi; nu numa că e urât aşa – da te şi sperii când îl vezi cu ochii deschişi – da zice că mai mor alţii din casă, poate să mai moară cineva. Din asta trebuie să se închidă ochii mortului.77 Pe drum, ducând mortul, nici să te-ntorci, nici să te uiţi înapoi, că-ţi va muri cineva din familie.; Dacă mortul a rămas cu ochii deschişi, în casa aceea are să fie foamete; ori e semn că şi-a pierdut moartea în somn. După ce moare cineva, i se închid ochii, ca să nu vadă jalea şi durerea celor ce îl înconjoară; Peste corp se aşterne o pânză albă numită giulgiu, jolj, sovor, ruspeţi sau respeţi. Cu pânza aceasta se va apăra mortul în contra focului din drumul său până la rai. Când se pune în sicriu, cu pânza aceasta se acopere mortul pe faţă.78; După lungimea sforii 76 În plan mitologic şi etnologic, aici trebuie reiterate exemplele zeităţilor şi animalelor fabuloase care pot ucide sau împietri cu privirea: •vezi mitul despre puterea Athenei Oxyderkes (= „cea cu privire ageră”: Wolfgang F. Otto, Zeii Greciei. Imaginea divinităţii în spiritualitatea greacă, Trad. de Ileana Snagoveanu-Spiegelberg, Bucureşti, Editura Humanitas, 1995, pp. 61–63); •mitul lui Perseus cu uciderea Medusei (David Le Breton, Des Visages. Essai d`anthropologie, Paris, Éditions Anne-Marie Métailié, 2003, pp. 164–166, mit care are un corespondent fidel şi în lumea basmului românesc – basmul Balta stuhoasă, din colecţia I. Oprişan: […]Cân` o agiuns acolo: -Doamne, mulţămesc la Dumnedzău c-a agiuns un stăpân să pună mâna pă mine. Dom`le, fii atent aicea! Ai grijă de mine! Asta-i o vrăjitoare! Toţ` fraţâi tăi ţî i-o omorât. Pi toţ` i-o pus în stâlpi. Ai grij-acuma! Ea-i ce` mai frumoasî de sub soare. Te duci acolo. Iei biciu de la mine. Bagă mâna în urechea dreaptă şi scoate din urechea cea dreaptă, scoate un bici. Când scoţi un bici, scoate din urechea stângă o mască şi pune pe faţă şî puni cî nu ti mai vede nimeni. Ea este o vrăjitoare foarte frumoasă. Te va otrăvi cu ochii. Ea nu vez` Doamne că te otrăveşte… Da` te otrăveşte numa cu privirea ei. Îi foarte frumoasî. Şî dacă să uită la tine, te omoară. Şî ti duci, cân` o vez în cameră, deschide camera, s-o loveşti, dă-i aşa, şi-n stânga, şî-n dreapta, sî nu ti uiţi la ea, că dacă te uiţ` la ea, te omoară. Tu mori de frumuseţea ei. (Ionel Oprişan, op. cit., VI, pp. 96–97); •vasiliscul, „regele târâtoarelor” care a inspirat versuri precum acestea: […] N-o puteai privi în ochi / că erai de dediochi, / că mi te lua ea-n primire / dintr-o singură privire: / jivina / divina / care-nvenina! (Ş. Foarţă, A. Ujică, Vasiliscul şi aspida). Problema despre puterea şi manifestarea privirii ca element sacral, este amplu dezbătută, la nivel mitanalitic, în Jean-Jacques Courtine, Histoire du visage: Exprimer et taire ses emotions (du XVIe siècle au debut du XIXe siècle), Paris, Payot & Rivages, 1994; David Le Breton, Le Visage et Le Sacrè: quelques jalons d`analyse, în Religiologiques, 12 (printemps), 1995, pp. 49–64; Idem, Des Visages...; Daniel Marcelli, Les yeux dans les yeux. L`enigme du regard, Paris, Éditions Albin Michel, 2006; Jean-Pierre Vernant, La mort dans les yeux. Figure de l`Autre en Grèce ancienne, Paris, Hachette, 1985 etc. 77 Ernest Bernea, op. cit., pp. 159–160. 78 Marcel Olinescu, Mitologie românească. Cu desene şi xilogravuri de autor (Ediţie critică şi prefaţă de I. Oprişan), Bucureşti, Editura Saeculum I.O., [1944] 2001, pp. 227, 231, 233. 116 | Costel Ci oanCă din care se realizează statul se croieşte o bucată de pânză, numită pânza de ochi (pânza de obraz), deoarece cu ea se acoperă capul şi faţa mortului. Deasupra ei, pe piept, se aşează statul, împreună cu o cruciuliţă de lemn. Pânza este dreptunghiu- lară cu aripi triunghiulare în loc de mâneci; peste pânză sunt plasate, în formă de X, două sfori prinse în colţurile pânzei. I se pune pânza pe ochi pentru că trece prin foc către lumea cealălaltă; înainte aceasta se făcea din cânepă. 79 Practic, este ceea ce, în termenii mitanalizei şi antropologiei, scria A. van Gennep despre purtarea vălului în riturile de separare sau agregare: pentru a te putea separa de profan şi a trăi exclusiv în lumea sacră, chiar şi privirea – care este o formă de contact , trebuia acoperită.80 Inevitabil, bogatul ceremonial funerar al mitofolclorului românesc, trebuia să cuprindă şi cântece funerare de întoarcere simbolică a celui plecat. Este modul (aproape literar!) prin care mentalitatea tradiţională făcea aluzie simbolică sau chiar opera metaforic cu ideea morţii. Oportun mi se pare a aminti aici o aserţiune a lui Vl. Jankélévitch care, în al său Tratat despre moarte, scria că „fiecare nouă moarte confirmă la rândul ei adevărul fără încetare confirmat şi reconfirmat al mortalităţii”.81 Transfigurând o căutare nu atât a trupului fizic (cel-recent-mort) cât a celui spiritual (cel-ce-stă-să-se-alcătuiască în lumea nouă în care a ajuns…), ceremonialul funebru al acestui moment, prin compoziţie şi complexitate esen- ţializează relaţia celui dus cu cei rămaşi. Este extrem de important de subliniat că majoritatea acestor bocete de întoarcere simbolică sunt bocete la mamă sau la tată (elementele care în lumea de aici îl legau pe cel defunct de matrice!); după cum la fel de important este faptul că exhortaţia funebră performează aspecte din cotidianul imediat, real, fie invitându-l pe cel plecat să revină într-un timp favorabil82, fie pentru a corija o situaţie creată tocmai de plecarea sa.83 Deşi tema 79 Vasile Şişu, Odiseea sufletului, pp. 62–63. 80 Arnold van Gennep, Formarea legendelor, pp. 148–149. 81 Vladimir Jankélévitch, Tratat despre moarte (Trad. de I.Gyurcsik şi Margareta Gyurcsik), Timişoara, Editura Amarcord, 2000, p. 14. 82 […] O, mămucă şi bunucă,/mândră casă ai avut,/şi asta nu ţ-o plăcut./Ţ-ai băgat meşteri din sat,/ să-ţ` facă alta de brad,/fără uşi, fără fereşti,/cum pă noi să nu ne vez`,/fără fereşti, fără uşi,/cum pă noi să nu ne-auz`./Uită-te, mamă, -napoi,/să mai ştii veni la noi./Mai vină, mamă, la vară,/ ni-i afla pe prizmă-afară,/cu păr galbăn despletit,/cu lăcrămi până-n pământ./Multe drumuri ai umblat, /di pă tăte te-ai înturnat,/da pă care meri amu,/nu-i mai înturna altu,/c-aista-i on drum molos,/cine-o mărs n-o mai întors,/c-aista-i drum molit,/cine-o mărs n-o mai vinit. (Pamfil Bilţiu, op. cit., pp. 147–148). 83 […] Geaba, doctore, ai venit,/că mămica a murit./Dă-mi o cale, să mă duc,/la măicuţa, la mormânt./Să-i trag capu-ntr-o parte,/să mă jelui de-ai ei moarte;/să-i trag pânza înapoi,/să-i sărut mâinile moi;/să-i trag pânza pe jumate,/să-i sărut mâinile moarte./Vino, măicuţă, acasă,/ să vezi tata cum se poartă/cu cămaşa nespălată,/soru-mea nepieptănată./Maică, de când ne-ai lăsat,/tata-al nostru s-a-nsurat,/şi-a luat femeie din sat./Foaie verde sălcioară,/nici o frunză nu-e- amară/ca mama d-a-doua oară./Ne bate, de ne omoară,/şi ne dă pe uşă afară. (Dan Alexandru Nanu, Basme, snoave şi cântece populare, în vol. Folclor din Oltenia şi Muntenia. IX.Basme, Metensomatoza interdicției de a te uita în urmă în basmul fantastic românesc | 117 zădărniciei, ireversibilităţii morţii transpare din versurile cântecelor funerare84, deşi performerii acestor exhortaţii funerare sunt conştienţi de inutilitatea încer- cării lor (de a readuce mortul în lumea de aici), limbajul simbolic folosit în aceste cântece ne este de un real folos în analiza noastră: acest limbaj (de)construieşte universul material şi spiritual în care a trăit şi a murit defunctul, reliefând, toto- dată, concepţia asupra lumii, vieţii şi morţii în mentalitarul tradiţional românesc. Iată, avem aici câteva trăsături importante ale interdicţiei de a privi în urmă, care comportă nuanţe diferite faţă de cele cuprinse şi manifestate de basmul fan- tastic românesc. Ele încearcă, prin prisma zonei de manifestare (ritualuri de tre- cere – socială, funerară, medicină magică), să definească şi să legitimize unele ati- tudini sau mentalităţi în cadrul complexului sistem cultural de tip tradiţional din care acestea fac parte. Sunt, pot spune, un fel de argument de legitimare al prac- ticării lor aşa, în această formă culturală, necesar deopotrivă reflecţiei şi reflexiei acestuia în contextul cultural cotidian. Alături de trăsăturile specifice interdic- ţiei de a te uita în urmă din basmele fantastice, nuanţele decelate aici, la textele „devenirii moral-spirituale”, prin comunicarea şi/sau confirmarea rolului major în cadrul unor acte ritualice, vin să întregească imaginea despre importanţa şi rolul jucat de acest interdict în mentalitarul tradiţional românesc. Însă, cum avem şi situaţii mitice în care acest interdict apare şi este instituit ca atare, este impe- rios necesar a vedea, înainte de emiterea unor ipoteze, tragerea unor concluzii, în ce măsură avem de-a face cu o coabitare sau cu o juxtapunere a mitului versus basmului. Avem supravieţuiri de tip mitic în basm, avem interferenţe ale mitu- lui în basme, dar, care sunt finalităţile? A supravieţuit mitul prin basm sau bas- mul a preluat doar anumite motive, dezvoltându-le în mod independent, potrivit nevoii fireşti a noului sistem de gândire tradiţională, axat pe alte nevoi interioare? Rămâne de văzut.85 legende, snoave şi cântece populare româneşti; Culegere de N.I. Dumitraşcu, D. Al. Nanu; Ediţie îngrijită de V. Zamfir, Rodica Nanu), Bucureşti, Editura Minerva, 1989, p. 191). 84 Vezi, spre exemplu: […] Zorilor, surorilor,/nu pripireţ a zori,/pan Maria s-o gat`i,/că Maria-i călătoare/d`int-o lumie-nt-altă lumie,/d`int-o ţară-nt-altă ţară./Şî Maria mi-o trimiete/şî tot cărţ în toate părţ/şî răvaşă-n toat`e oraşă./Şî d`i-o fi slovile negre,/să ştiţi bine că-i de moarte./ Dar d`i-o fi slovile roşî,/o zburat suflet d`in coş./Zorilor, surorilor,/nu pripiţ la rasarit,/pan Maria s-o gat`it,/că Maria-i călătoare/dint-o ţară-nt-altă ţară./Şi Maria mai întoarce,/când o face jugu mugur,/şî tânjala lăstar verde./Atuncia o mai întoarce,/atuncia şî nici atuncia! (Mihail Gregorian, op. cit., p. 282). 85 Prezentul studiu este parte integrantă a unei cercetări mult mai ample vizând tocmai interdictul privirii înapoi la nivelul basmului fantastic românesc, acestui studiu urmându-i somatologia interdicţiei de a te uita în urmă în basmul fantastic românesc; subiect al tezei de cercetare doctorală (482 p. , Facultatea de Litere a Universităţii Bucureşti), acesta este în curs de apariţie la o editură.